
HOTĂRÂREA nr. 200/ 2022
[bookmark: _Hlk99548421][bookmark: _Hlk99547898][bookmark: _Hlk103322004][bookmark: _Hlk103667257][bookmark: _Hlk99971310][bookmark: _Hlk103247472][bookmark: _Hlk99548104][bookmark: _Hlk103321931][bookmark: _Hlk103598940]privind aprobarea depunerii proiectului “Mobilitatea urbană verde – Dezvoltarea rețelei de piste pentru biciclete în Municipiul Lupeni – componenta 2” în cadrul Planului Național de Redresare și Reziliență, apel de proiecte PNRR/2022/C10, componenta 10 – Fondul local, investiția I.1 – Mobilitate urbană durabilă, subinvestiția I.1.4 - Asigurarea infrastructurii pentru transportul verde – piste pentru biciclete la nivel   local/metropolitan


hotărârea a fost aprobată prin vot liber exprimat cu unanimitate de voturi

	Consiliul Local al Municipiului Lupeni;
Având în vedere Proiectul de hotărâre nr. 199/ 2022 precum și Referatul de aprobare nr. 31.188/ 13 octombrie 2022 al domnului Lucian Marius Resmeriță, Primar al Municipiului Lupeni prin care propune aprobarea depunerii proiectului “Mobilitatea urbană verde – Dezvoltarea rețelei de piste pentru biciclete în Municipiul Lupeni – componenta 2” în cadrul Planului Național de Redresare și Reziliență, apel de proiecte PNRR/2022/C10, componenta 10 – Fondul local , investiția I.1 – Mobilitate urbană durabilă, subinvestiția I.1.4 - Asigurarea infrastructurii pentru transportul verde – piste pentru biciclete la nivel local/metropolitan; 
Văzând Raportul nr. 31.234/  13 octombrie 2022 prezentat de Serviciul Dezvoltare Locală, Proiecte din cadrul Primăriei Municipiului Lupeni;
Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;
Văzând dispozițiile Ordonanței de Urgență a Guvernului nr.124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă;
[bookmark: _Hlk99628948][bookmark: _Hlk103259034]Ținând cont de prevederile Anexei la Ordin nr. 999 din 10 mai 2022 pentru aprobarea Ghidului specific - Condiţii de accesare a fondurilor europene aferente Planului naţional de redresare şi rezilienţă în cadrul apelurilor de proiecte PNRR/2022/C10, componenta 10 - Fondul local;
 Având în vedere prevederile Ordinului nr. 2615 din 5 octombrie 2022 pentru modificarea și completarea Ghidului specific – Condiții de accesare a fondurilor europene aferente Planului național de redresare și reziliență în cadrul apelurilor de proiecte PNRR/2022/C10, componenta 10 – Fondul local;
În confomitate cu prevederile Hotărârii Guvernului nr. 209 din 14 februarie 2022 pentru aprobarea Normelor metodologice de aplicare a prevederilor Ordonanței de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de Urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență;
În conformitate cu prevederile Legii nr. 273/ 2006 privind finanțele publice locale, cu modificările și completările ulterioare;
În conformitate cu prevederile Legii nr. 24/2000 privind normele de tehnică legislativă pentru elaborarea actelor normative, cu modificările și completările ulterioare;
În temeiul art. 139, alin. (3) lit. a) precum şi ale art. 166 alin. (2) lit. d)  din Ordonanța de Urgență nr. 57 / 2019 privind Codul administrativ, cu modificările și completările ulterioare.

H O T Ă R Ă Ş T E 

[bookmark: _Hlk58917871][bookmark: _Hlk99628754]	Art. 1 – Se aprobă depunerea proiectului “Mobilitatea urbană verde – Dezvoltarea rețelei de piste pentru biciclete în Municipiul Lupeni – componenta 2” în cadrul Planului Național de Redresare și Reziliență, apel de proiecte PNRR/2022/C10, componenta 10 – Fondul local , investiția I.1 – Mobilitate urbană durabilă, subinvestiția I.1.4 - Asigurarea infrastructurii pentru transportul verde – piste pentru biciclete la nivel   local/metropolitan
[bookmark: _Hlk103258759][bookmark: _Hlk103683997]Art. 2 – Se aprobă valoarea maximă eligibilă solicitată pentru proiectul “Mobilitatea urbană verde – Dezvoltarea rețelei de piste pentru biciclete în Municipiul Lupeni – componenta 2” în sumă de 4.135.068 lei fără TVA, respectiv 840.000 euro calculat la cursul Infoeuro aferent lunii mai a anului 2021, 1 euro = 4,9227 lei, reprezentând finanțare nerambursabilă în procent de 100% a cheltuielilor eligibile. Valoarea TVA aferentă cheltuielilor eligibile va fi asigurată de la bugetul de stat, din bugetul coordonatorului de reforme și/sau investiții pentru Componenta 10 – Fondul Local – Ministerul Dezvoltării, Lucrărilor Publice și Administrației, în conformitate cu legislația în vigoare.
Art. 3 – Se aprobă Nota de fundamentare a investiției “Mobilitatea urbană verde – Dezvoltarea rețelei de piste pentru biciclete în Municipiul Lupeni  - componenta 2”, conform Anexei 1 care face parte integrantă din prezenta hotărâre.
Art. 4 – Se aprobă Descrierea sumară a investitiei privind proiectul “Mobilitatea urbană verde – Dezvoltarea rețelei de piste pentru biciclete în Municipiul Lupeni – componenta 2” conform Anexei 2 care face parte integrantă din prezenta hotărâre.
Art. 5 – Consiliul Local al UAT Mun. Lupeni îsi exprimă acordul cu privire la susținerea cheltuielilor neeligibile ale proiectului “Mobilitatea urbană verde – Dezvoltarea rețelei de piste pentru biciclete în Municipiul Lupeni – componenta 2” așa cum acestea vor rezulta din documentatiile tehnico-economice solicitate în etapa de implementare. 
Art. 6 – Hotărârea poate fi atacată conform prevederilor Legii nr. 554/ 2004 a contenciosului administrativ, cu modificările și completările ulterioare.
Art. 7 – Hotărârea se va comunica Instituţiei Prefectului – Judeţul Hunedoara, Primarului Municipiului Lupeni, Biroului Dezvoltare Locală, Direcției Economice, Serviciului Achiziții, Investiții, Lucrări, Patrimoniu și se aduce la cunoștință publică.

[bookmark: _Hlk99628245]Lupeni, 
		 13 octombrie 2022
              	 
                PREȘEDINTE DE ȘEDINȚĂ   	                   CONTRASEMNEAZĂ – SECRETAR GENERAL                           
                    Ing. DORIN CORDEA	                                 Jr. MARIUS CLAUDIU BĂLOI

Anexa 1 la Hotărârea nr. 200/ 2022




NOTĂ DE FUNDAMENTARE
Pentru proiectul “Mobilitatea urbană verde – Dezvoltarea rețelei de piste pentru biciclete în Municipiul Lupeni – componenta 2”

	
	Planului Național de Redresare și Reziliență, 
Componenta 10 – Fondul Local 
Investiția I1 – Mobilitate urbană durabilă
Sub-investiția I.1.4 – Asigurarea infrastructurii pentru transportul verde – piste pentru biciclete la nivel local / metropolitan
	Titlu apel proiect
PNRR/2022/C10/I.4
Asigurarea infrastructurii pentru transportul verde – piste pentru biciclete la nivel   local/metropolitan


	1.
	Descrierea pe scurt a situației actuale (date statistice, elemente specifice, etc.)
	Municipiul Lupeni este situat în Județul Hunedoara, la 20 de km Sud-Vest de Petroșani. Este situat în partea de Vest a depresiunii Văii Jiului, la o distanță de 18 km față de Petroșani și circa 110 km de Deva.
Suprafața totală a Municipiului Lupeni este de 77,73 km2 reprezentând aproximativ 1,1% din suprafața totală a Județului Hunedoara și 0,07% din suprafața regiunii Transilvania.
Municipiul Lupeni a înregistrat o tendință de creștere a populației în intervalul de timp calculat de la data ultimului recensământ al populației și locuințelor (2011) până în anul 2021, de la 23.390 locuitori până la 25.375 locuitori, creștere cu 8,49% pusă pe fondul dezvoltării localității și creșterii nivelului de trai al locuitorilor. Cu toate acestea, din punct de vedere al densității numărului de locuitori, Municipiul Lupeni se situează exact la valoarea medie a densității populației în localitățile urbane din Valea Jiului,  având o densitate mai ridicată decât Municipiul Vulcan și Orașele Aninoasa și Uricani, și o densitate mult mai scăzută decât Municipiul Petroșani și Orașul Petrila. Conform Planului de Mobilitate Urbană Durabilă pentru 6 UAT-uri din Valea Jiului (Petrila, Petroșani, Aninoasa, Vulcan, Lupeni, Uricani), la nivelul Municipiului Lupeni infrastructura velo este cvasi-inexistentă, iar deplasarea cu bicicletele, de asemenea, nesemnificativă ca pondere în totalul modurilor de deplasare. Având în vedere faptul că la nivelul Municipiului Lupeni există o configurație stradală care permite dezvoltarea sistemelor alternative de transport în condiții de siguranță, în cadrul PMUD a fost inclusă în cadrul tematicii 4 – Sisteme alternative de mobilitate  acțiunea de intervenție 4.10 – Dezvoltarea rețelei de piste pentru biciclete în Municipiul Lupeni, căreia i se circumscrie și prezentul proiect.

	2.
	Necesitatea și oportunitatea investiției pentru care se aplică
	Investiția pentru care se aplică presupune: 
· crearea unei rețele de piste pentru biciclete la nivelul Municipiului Lupeni, având o lungime de 4.200 metri liniari și o lățime de 2,4 metri, care va avea ca punct de pornire str. Tusului, prin str. Zănoaga,  str. Viitorului, str. 9 Mai, str. Tineretului având ca punct final zona de Agrement Brăița (stația de plecare a Telegondolei spre Stațiunea Straja). Investiția este este reprezentată de construirea a 4,2 km piste pentru biciclete având o lățime de 2,4 metri ( identificate prin CF 62990, 63145, 63202,62377, 63985, 62375, 62432, 63195, 62981, 62428, 63199, 63172) și reabilitarea unei punți peste râul Jiul de Vest, în lungime de aproximativ 60 m (identificată prin CF 63986 și 63979). Se va avea în vedere realizarea lucrărilor de construcții pentru realizarea infrastructurii de rulare, montarea de echipamente de protecție și delimitare, montarea de echipamente de semnalizare. Necesitatea investiției este justificată de următoarele considerente:
· inexistența infrastructurii de deplasare cu bicicleta la nivelul Municipiului, ceea ce face ca principala opțiune modală să fie deplasarea cu autoturismul propriu, fapt ce generează supraaglomerare a traficului și creșteri ale nivelului de poluare;
· risc crescut în ceea ce privește siguranța deplasării cu mijloacele de transport nemotorizate, fapt ce descurajează deplasare cu bicicletele sau cu trotinetele;
· existența unei cereri în creștere privind deplasarea nemotorizată, în special ținând cont de faptul că stațiunea Straja, care aparține din punct de vedere administrativ Municipiului Lupeni atrage anual un număr din ce în ce mai ridicat de turiști.
Oportunitatea investiției este dată de faptul că există posibilitatea construirii infrastructurii de deplasare cu ajutorul bicicletelor, prin intermediul fondurilor alocate prin PNRR, Componenta 10 – Fondul Local.

	3.
	Corelarea cu proiecte deja implementate la nivel local
	La nivelul Municipiului Lupeni nu au fost implementate privind dezvoltarea sistemului de transport alternativ, primele inițiative fiind în derulare la momentul de față, acestea fiind prevăzute ca viziune de dezvoltare strategică în cadrul PMUD. Cu toate acestea, au existat inițiative de îmbunătățire a infrastructurii de transport, cum este cazul proiectului „Reabilitare şi modernizare străzi urbane, poduri şi șosea de centură în municipiul Lupeni”, cod SMIS 6562, implementat în  perioada 2013-2016 ce a constat în modernizarea rețelei de străzi in municipiul Lupeni, ceea ce a condus la fluidizarea traficului, și a creat alternative de deplasare către locurile de parcare rezervate turiștilor în municipiul Lupeni. De asemenea proiectul „Modernizare strada Tudor Vladimirescu (bulevard)” cod SMIS 126946 complementar cu proiectul ”Linia verde de autobuze electrice între Petrila-Petroșani-Aninoasa-Vulcan-Lupeni-Uricani Green Line Valea Jiului" - Componenta 1 și componenta 2, proiecte care au ca obiectiv încurajarea utilizării sistemului de transport public de calatori si a modurilor nemotorizate de transport si contribuie in mod direct la reducerea emisiilor de dioxid de carbon si de alte gaze cu efect de sera (GES), provenite din transportul rutier motorizat generat, in principal, de utilizarea extinsa a autoturismelor pentru deplasarea populației

	4.
	Corelarea cu proiecte în curs de implementare de la nivel local
	La nivel local, investiția se corelează cu următoarele proiecte: 
· Modernizare rețea rutieră în Municipiul Lupeni – Lot 1, finanțat prin Programul Anghel Saligny, în valoare totală de 19.311.133,68 lei
· Modernizare rețea rutieră în Municipiul Lupeni – Lot 2, finanțat prin Programul Anghel Saligny, în valoare totală de 20.441.547,32 lei
· Modernizare rețea rutieră în Municipiul Lupeni – Lot 3, finanțat prin Programul Anghel Saligny, în valoare totală de 4.479.644,69 lei
· Modernizare rețea rutieră în Municipiul Lupeni – Lot 4, finanțat prin Programul Anghel Saligny, în valoare totală de 30.419.514,99 lei.
· “Mobilitatea urbană verde – Dezvoltarea rețelei de piste pentru biciclete în Municipiul Lupeni” în valoare totală de 6.891.780 lei depus pentru finanțare în cadrul primei runde PNRR/2022/C10/I.4
Corelarea celor 5 proiecte de mai sus cu aplicația de față se reflectă în aceea că procesul de construire a infrastructurii de rulare a bicicletelor se va derula în paralel cu procesul de modernizare a rețelei rutiere,  intervențiile urmând să se completeze armonios și să contribuie la crearea unei infrastructuri de transport, moderă, sigură și diversificată, capabilă să răspundă nevoilor comunității.
· Linia verde de autobuze electrice între Petrila - Petroșani – Aninoasa - Vulcan -Lupeni - Uricani Green Line”, Cod SMIS 122120. Proiectul este în curs de implementare și presupune legarea tuturor localităților Văii Jiului printr-o linie de autobuze electrice. 
Corelarea cu proiectul de față se realizează prin prisma obiectivului de promovare a transportului nepoluant.

	5.
	Corelarea cu celelalte proiecte pentru care se aplică la finanțare
	UAT Municipiul Lupeni va propune spre finanțare în cadrul Componentei C10 din PNRR, următoarele tipuri de proiecte:
· Sisteme inteligente de management urban (sub-investiția 1.2 – sub-componenta TIC);
· Construirea de locuințe pentru tineri aflați în situație de risc (investiția 2);
· Achiziția și instalarea de stații de încărcare electrică pentru vehicule (investiția 2)
· Asigurarea infrastructurii pentru transportul verde – piste pentru biciclete la nivel   local/metropolitan (subinvestiția I.1.4)
Toate proiectele, inclusiv cel de față presupun investiții prietenoase cu mediul, care nu produc prejudicii mediului înconjurător și care se aliniază politicilor europene în materie de sustenabilitate.

	6.
	Efectul pozitiv previzionat prin realizarea obiectivului de investiții
	Prin realizarea obiectivului de investiții se previzionează obținerea următoarelor beneficii:
· Stimularea mobilității populației, prin încurajarea mijloacelor nemotorizate de deplasare;
· Reducerea emisiilor de gaze cu efect de seră la nivelul localității;
· Fluidizarea traficului rutier, ca urmare a reducerii numărului de deplasări cu autoturismul propriu;
· Îmbunătățirea stării de sănătate a populației și creșterea gradului de siguranță și de încredere a locuitorilor în ceea ce privește deplasarea cu bicicleta / trotineta electrică.

	7.
	Modul de îndeplinire a condițiilor aferente investițiilor
	Proiectul propus îndeplinește condițiile prevăzute în Ghidul Solicitantului privind Investiția 1, Sub-investiția 1.4., astfel:
a) Alinierea obligatorie a investițiilor cu Planurile de Mobilitate Urbană Durabilă / Strategiile Integrate de Dezvoltare Urbană / Planurile Urbanistice Generale, aprobate sau în curs de elaborare/aprobare
Investiția este inclusă în cadrul Planului de Mobilitate Urbană Durabilă elaborat la nivelul localităților Petrila - Petroșani – Aninoasa - Vulcan -Lupeni – Uricani in Valea Jiului, respectiv aceasta se regăsește cu titlul 4.10. „Mobilitate urbană verde  - Dezvoltarea rețelei de piste pentru biciclete în municipiul București.
b) Asigurarea unor benzi preferențiale pentru transportul public curat pentru drumurile publice care au cel puțin trei benzi pe sens (condiție valabilă numai pentru unitățile administrativ teritoriale cu drumuri publice care au cel puțin trei benzi pe sens)
La nivelul Municipiului Lupeni nu există străzi cu 3 benzi/sens.
c) Infrastructura va avea în vedere prevederile/recomandările Ghidului de proiectare a infrastructurii pentru biciclete care conține cerințe generale de calitate a infrastructurii pentru biciclete şi trotinete electrice – trasee, parcaje – în vederea asigurării viabilității acesteia.
Infrastructura va fi proiectată în conformitate cu Ghidului de proiectare a infrastructurii pentru biciclete, lățimea pistei pentru biciclete va fi de 2,4 metri. Pistele vor fi separate de partea carosabilă prin borduri cu înălțimea de maxim 5 cm. În plus față de spațiul de siguranță, în zona interioară a virajului nu se vor amplasa obstacole mai înalte de 1 m la mai puțin de 1 m de traseul bicicletelor. Pistele vor fi proiectate între fluxul pietonal și cel motorizat. 

d) Este o infrastructură cu utilizare obligatorie, atunci când există, pentru toate categoriile de bicicliști și pentru toate categoriile de biciclete. Pe pista pentru biciclete circulă şi trotinetele electrice conform prevederilor legislației privind circulația pe drumurile publice.
Pistele sunt proiectate astfel încât să permită atât circulația bicicletelor, cât și a trotinetelor electrice, conform legislației privind circulația pe drumurile publice.
e) Pistele și zona adiacentă acestora vor îndeplini simultan următoarele condiții:
· Sunt organizate pe un singur sens de mers;
· Au o lățime de 2,4 metri, fiind asigurată siguranța circulației bicicliștilor și posibilitatea utilizării acestora de categorii diferite de biciclete/ utilizatori;
· Sunt proiectate fără obstacole, pe întreg traseul;
· Este asigurat un spațiu de siguranță de 0,5 m liber de orice obstacol. În plus, în zona interioară a virajelor nu vor exista obstacolele mai înalte de 1 m la o distanță cuprinsă între 0,5 m şi 1 m;
· Suprafața pistei va fi asigurată dintr-un material rigid, stabil, cu un finisaj antiderapant, pe toată lungimea traseului;
· Pistele vor fi prevăzute cu sistem de scurgere și evacuare a apei pluviale astfel încât să nu existe pericol de băltire pe suprafața pistei;
· Pistele vor fi proiectate pentru deplasarea cu o viteză de 30 km/h;
· Pistele vor asigura o legătură facilă și în siguranță cu partea carosabilă destinată traficului general, la capete.
Toate aceste elemente vor fi incluse în caietele de sarcini ale prestării serviciilor de proiectare și ulterior ale execuției lucrărilor de construcții pentru pistele propuse.
f) Încadrarea obligatorie a investițiilor cu prevederile din Planurile de Mobilitate Urbană Durabilă/Strategiile Integrate de Dezvoltare Urbană/Planurile Urbanistice Generale, aprobate sau în curs de elaborare /aprobare.
Investiția este inclusă în cadrul Planului de Mobilitate Urbană Durabilă elaborat la nivelul localităților Petrila - Petroșani – Aninoasa - Vulcan -Lupeni – Uricani in Valea Jiului, respectiv aceasta se regăsește cu titlul 4.10. „Mobilitate urbană verde  - Dezvoltarea rețelei de piste pentru biciclete în municipiul București. Planul de Mobilitate Urbană Durabilă elaborat de către Sigma Mobility Enginering, conform contractului de servicii nr. 1/19.01.2022 și aprobat prin HCL nr. 143/2022.
g) Este obligatoriu ca pista să aibă continuitate și să asigure conexiunea a cel puțin două puncte de interes la nivel local.
Traseul pe care sunt proiectate pistele prezintă continuitate și asigură conexiunea următoarelor puncte de interes la nivel local: cu orașul Uricani prin str. Tusului, str. Zănoaga, str. Viitorului, strada 9 Mai, str. Tineretului cu zona Agrement Brăița –stația de plecare a telegondolei către Stațiunea Straja
În ceea ce privește indicatorii obiectivului de investiții, apreciem faptul că aceștia vor fi atinși după cum urmează:
· Număr de kilometri piste pentru bicicliști operaționale (km) la nivel local/metropolitan: 4,2 km
· Număr de utilizatori ai pistelor nou construite și amenajate: 1. 200/an
Proiectul va lua în considerare nevoile pasagerilor care aparțin grupurilor expuse riscului de discriminare, precum persoane în vârstă, persoane cu dizabilități, în vederea creșterii accesibilității acestora la facilitățile de transport prin includerea de activități de sprijin pentru a garanta siguranța tuturor persoanelor în utilizare.

	8.
	Descrierea procesului de implementare
	În ceea ce privește procesul de implementare a proiectului, acesta se va derula conform ciclului managementului de proiect.Procesul de implementare presupune:
· Semnarea contractului de finanțare cu MDLPA;
· Organizarea achiziției serviciilor de proiectare tehnică (fazele Studiu de Fezabilitate, Proiect Tehnic și Asistență Tehnică din partea proiectantului);
· Derularea activităților de proiectare tehnică;
· Organizarea achiziției de execuție a lucrărilor;
· Realizarea pistelor, a sistemelor de demarcație și a celor de protecție și recepția pistelor.
· Asigurarea managementului proiectului;
· Asigurarea măsurilor de informare și publicitate.

	9.
	Alte informații
	Proiectul contribuie la atingerea obiectivului de acoperire cu servicii de mobilitate în zona periurbană/urbană funcțională a Municipiului Lupeni și de promovare a modurilor alternative de mobilitate. 
[bookmark: _Hlk116540523][bookmark: _Hlk116539811]Bugetul alocat realizării investiției este de nepoluante este de 840.000 euro respectiv 4.135.068 lei fără TVA.  Valoarea TVA aferentă cheltuielilor eligibile de 785.662,92 lei va fi asigurată de la bugetul de stat, din bugetul coordonatorului de reforme și/sau investiții pentru Componenta 10 – Fondul Local – Ministerul Dezvoltării, Lucrărilor Publice și Administrației, în conformitate cu legislația în vigoare
Proiectul nu este generator de venituri nete. Infrastructura nu va fi utilizată economic/ comercial, iar accesul este asigurat gratuit, pe baze nediscriminatorii, fiind vorba de accesul publicului larg la aceste obiective. Prin urmare, nu este cazul implicării ajutorului de stat.
Proiectul va lua în considerare nevoile pasagerilor care aparțin grupurilor expuse riscului de discriminare, precum persoane în vârstă, persoane cu dizabilități, în vederea creșterii accesibilității acestora la facilitățile de transport prin includerea de activități de sprijin pentru a garanta siguranța tuturor persoanelor

Anexa 2 la Hotărârea nr. 200/ 2022


Descrierea sumară a investiției propuse prin proiectul
“Mobilitatea urbană verde – Dezvoltarea rețelei de piste pentru biciclete în Municipiul Lupeni – componenta 2”.


a) Descrierea  investiției
[bookmark: _Hlk103684457]Investiția principală a proiectului “Mobilitatea urbană verde – Dezvoltarea rețelei de piste pentru biciclete în Municipiul Lupeni” este reprezentată de construirea a 4,2 km piste pentru biciclete având o lățime de 2,4 metri pe traseul str. Tusului, str. Zănoaga, str. Viitorului, strada 9 Mai, str. Tineretului, zona Agrement Brăița – stația de plecare a telegondolei către Stațiunea Straja (identificate prin CF 62990, 63145, 63202,62377, 63985, 62375, 62432, 63195, 62981, 62428, 63199, 63172) și reabilitarea unei punți peste râul Jiul de Vest, în lungime de aproximativ 60 m (identificată prin CF 63986 și 63979). Se va avea în vedere realizarea lucrărilor de construcții pentru realizarea infrastructurii de rulare, montarea de echipamente de protecție și delimitare, montarea de echipamente de semnalizare și lucrări de construcție pentru reabilitarea punții situate pe traseul propus. 

b) Durata de implementare a obiectivului de investiții: 24 luni.

c) Detaliere cheltuieli:
[bookmark: _Hlk103686286][bookmark: _Hlk116539737]- 4,2 km piste x 200.000 euro/km = 840.000 euro respectiv 4.135.068 lei fără TVA, calculat la cursul Infoeuro aferent lunii mai a anului 2021, 1 euro = 4,9227 lei, reprezentând finanțare nerambursabilă în procent de 100% a cheltuielilor eligibile. Valoarea TVA aferentă cheltuielilor eligibile va fi asigurată de la bugetul de stat, din bugetul coordonatorului de reforme și/sau investiții pentru Componenta 10 – Fondul Local – Ministerul Dezvoltării, Lucrărilor Publice și Administrației, în conformitate cu legislația în vigoare.

	d) Indicatorii obiectivului de investiții:
* număr de kilometri piste pentru bicicliști operaționale: 4, 2 km;
* număr de utilizatori ai pistelor nou construite și amenajate: 1.200/an

